इंग्लंडः संवसारीक वन-डे चॅम्पियन इंग्लंडाक पयले वन-डेंत 10 विकेटीनी हारयल्ल्याचें इनाम भारतीय पंगडाक मेळ्ळा. बुधवारा जाहीर जाल्ले आयसीसी वन-डे क्रमवारींत भारत आतां तिसरे सुवातेर पावला. पाकिस्तान पंगडाक फाटीं उडोवन भारत टी-20, वन-डे आनी टॅस्ट ह्या क्रिकेटीच्या तिनूय फॉर्मेटांत वयल्या 3त आशिल्लो एकसुरो पंगड आसा.
 मंगळारा इंग्लंडाक तांच्या घरच्या मैदानाचेर 10 विकेटीनी हारोवन भारतान 3 रेटींग गुण मेळयले. हे मॅची पयलीं भारत 105 गुणानी चवथे सुवातेर आशिल्लो. ही मॅच जिखले उपरांत भारतीय पंगडान 108 रेटींग गुण जोडले. ताका लागून पाकिस्तान (106) 2 गुणानी फाटीं पडला.
 न्यूझिलंडाचो पंगड 129 रेटींग गुणां सयत आयसीसी क्रमवारींत पयले सुवातेर कायम आसा. इंग्लंड 122 गुणांनी दुसरे सुवातेर आसा. जसप्रीत बुमराह, मोहम्मद शमीन दरेकी स आनी तीन विकेटी घेवन तशेंच कॅप्टन रोहीत शर्मान बरी बॅटींग करून भारताक आयसीसी क्रमवारींत तिसरे सुवातेर हाडलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 